Indianernes spilindustri er politisk. Den står for 100 milliarder kroner.
Også her blev Jacks forretninger bygget op omkring et smuthul -
- en lov fra 1988, der gav stammerne ret til at have kasinoer.
Succesfulde stammer må have hjælp fra dygtige -
- ærlige professionelle, der forstår forretningen og politikken.
Stammerne vendte sig mod manden, der hævdede at have indflydelse.
Jeg, George Walker Bush, sværger at udføre mit embede som præsident -
- så hjælpe mig Gud.
Jack havde skaffet Bush penge -
- og overtalt stammerne til ikke at støtte hans rival, John McCain.
I 2001 blev Abramoff inviteret ind i det advokatfirma, Bush brugte -
- i kampen om omtællingen i Florida, Greenberg Traurig.
Hans forretning var god for over 30 millioner kroner.
Mariana-øerne, Choctaw-stammen, Coushatta-stammen -
- og han prøvede på Chippewa-stammen.
Hvordan jeg kan hjælpe? Det, I investerer, får I mangedobbelt igen.
Sidste år betalte Choctaw-stammen 20 millioner i lobby-honorarer -
- og fik 700 millioner i direkte og indirekte statslig støtte.
Pludselig var Jack populær blandt indianerne.
Det var Grover Norquist også. Han dækkede over kasinoerne politisk.
Til gengæld donerede stammerne penge til Grovers tænketank.
Jeg vil samarbejde med indianere.
Der er gode tænketanker, der argumenterer mod skattestigning.
Ralph Reed ville også være med.
Han forlod Den Kristne Koalition og satsede sit ry på et nyt firma.
Jeg vil danne firmaet Century Strategies.
Det var et konsulentfirma, der var vigtigt for Jacks kasinoforretninger.
Det hjalp én stamme med at lukke andre stammers kasinoer.
Coushatta-stammen var en stor kunde.
Det er en lille stamme, der har et meget indbringende kasino.
De beskytter deres territorium.
Stammen hyrede Jack til at hindre en anden stamme, Jena -
- i at åbne deres eget kasino.
Drømmen er, at de forsvinder som fjende. I får deres kunder.
Vi vil gerne gå efter drømmen.
Hvis vi havde en tryllestav, hvad ville vi så ønske?
Den plan, vi vil foreslå, og som vi gerne vil arbejde ud fra -
- er at samarbejde med de religiøse konservative.
Vi vil rette deres fokus mod den egentlige fjende.
USA står i en moralsk krise og må gøre noget.
... som vi mener, er en af de største kræftsvulster på USA's politik -
- nemlig den legaliserede gambling.
Han siger, at han er mod gambling, men hjælper et kasino mod et andet.
Han vil ikke lukke kasinoer. Han får bare godt betalt.
Men Reed kunne ikke modtage penge fra kasinoer.
Derfor styrede Jack nogle penge gennem Grover, der tog en andel.
Century Strategies fik 35 millioner kroner af indianerne.
De kom gennem en anden organisation -
- så Ralph kunne hævde, at han intet vidste.
Reed skabte ikke blot offentlig modvilje mod planen -
- men fik kongresmedlemmer til at gå til indenrigsministeriet -
- for at forhindre Jena-stammen i at åbne et kasino.
Det var interessant for os -
- da flere kongresmedlemmer sendte et brev til indenrigsministeriet -
- og bad dem standse Jena-stammen i deres bestræbelser.
De fleste af dem, der havde skrevet under, fik penge fra andre kasinoer.
Jena-stammen tabte. De fik ikke deres kasino.
Abramoff vandt og hjalp sine kunder, Coushatta-stammen.
Jack brugte penge fra alle sine indianerkunder som sparegris -
- så han kunne sende 30 millioner kroner til republikanske politikere.
Nogle af de største modtagere var Bob Ney, Tom DeLay, John Doolittle ...
... J.D. Hayworth, Patrick Kennedy og Conrad Burns.
Abramoff var dygtig til at overtale indianerstammer og firmaer -
- til at donere penge til politiske kandidater og partier.
Jack Abramoff var en af de bedste til at skaffe penge her i byen.
PENGESKAFFEREN
Overalt vidste folk, hvem Jack Abramoff var.
Vores taxachauffør nævnte Jack Abramoff og kendte hans magt.
Han havde mange kontakter, især på højrefløjen.
Når hans telefon ringede, var det tit Tom DeLay eller Karl Rove.
Et stort navn i Det Hvide Hus.
USA's præsident!
Jeg husker en middag sammen med Neil Volz.
Han sagde: "I aften skal Jack med op på scenen."
Da jeg kiggede op, stod Jack Abramoff der.
Han følte, at han kunne gøre alt. Han havde de rette folk i lommen.
Abramoff så sig selv som overnaturligt stor.
Ikke kun som lobbyist. Han var også restauratør.
Jacks slogan var: "Liberale portioner i konservative omgivelser."
Signatures var republikanernes yndlingssted.
Hver eneste aften i ugen. Det var svært at få en drink.
Bushs stabsfolk stod tæt ved baren.
Det var der, Neil Volz og hans venner kom.
På Signatures blev vi behandlet som kongelige.
"Hej, mr. Volz!" Der var gratis mad, man kunne give til sine venner.
Jeg har set Jack til frokost med en BlackBerry i hver hånd.
Bærbar, trådløst net. Han styrede det hele fra et hjørne.
Det var jo hans restaurant.
Man må gå gennem Rom for at se Colosseum, og han var Cæsar.
Abramoff havde også fire loger.
En af hans assistenter havde som hovedopgave at uddele billetter.
De gik til kongresmedlemmer og hjælpere.
Den store suite på FedEx Field, midt på stadion, var fabelagtig.
Jack havde alle de redskaber, en lobbyist skal bruge.
Fordi Greenberg Traurig tjente mange penge, gav de Abramoff stor frihed -
- omgik deres mange regler og tillod Jacks unikke forhold -
- med Tom DeLays tidligere stabsmedlem Mike Scanlon.
Scanlon stoppede hos DeLay -
- og blev straks set som en, som Jack stod meget nær.
De lagde altid skumle planer sammen.
De var K Street-versionen af "Forår for Hitler".
"Du nævnte noget for mig."
"Jeg har lagt en plan, der vil skaffe store penge."
GIV MIG FEM
"Jeg elsker dit grimme sprog, men jeg tværer dig ud til squash."
"Det får vi se, din stodder."
"Du er en tyr ved denne handel. Det kan blive en "giv mig fem"."
"Tak. Jeg nyder "Giv mig fem"."
Abramoff og Scanlon udtænkte "Giv mig fem"-planen på squashbanen.
Den gik ud på, at indianerne betalte Jack i dyre domme.
Men Jack sagde: "I Washington har I også brug for græsrødder."
"Den, der kan sørge for græsrødderne, er min gamle ven Michael Scanlon."
De fleste af pengene gik til Scanlons firma.
Stammerne vidste ikke, at halvdelen røg tilbage til Jack Abramoff.
"Vi lovede høvdingen, at vi ville gøre dem til delstatens mægtigste."
- "Moneter. Giv mig fem." - "Vi vil op på 30 millioner."
Abramoff og Scanlon fik stammerne til at betale skyhøje honorarer.
I sidste ende fik de to mænd 120 millioner kroner i fortjeneste.
Andre lobbyister blev vrede over Jacks skyhøje honorarer.
De begyndte at lække oplysninger til Sue Schmidt.
Jeg blev ringet op af en velkendt republikansk lobbyist.
Han sagde: "Du bør kigge på Jack Abramoff."
"Han tager mange millioner kroner af indianerne."
"Han samarbejder med Mike Scanlon fra DeLays stab."
"Og Scanlon lever som en sultan."
Scanlon var en uimodståelig sælger og blev Jacks leverandør -
- af græsrodskampagner til indianerstammerne.
Vi har opbygget en database over politiske græsrødder.
Hvis vi nu havde bøvl med en senator -
- og I ville sikre jer, at han ikke vandt.
Vi kan ikke love, at vores mand vinder -
- men vi kan helt klart forhindre en kandidat i at blive valgt.
Scanlons politiske arbejde gav pote.
Få år efter at han forlod DeLay -
- fløj han i privatfly, gik i håndsyede europæiske jakkesæt -
- og købte ejendomme for 120 mio. kroner -
- blandt andet et stort kompleks i Rehoboth Beach.
Herfra stammede også Scanlons største opfindelse, tænketanken AIC.
Fortæl, hvordan det begyndte.
- Var du venner med Scanlon? - Jeg har kendt ham, fra jeg var 14.
- Du har en baggrund som livredder? - Blandt andet.
I SELSKAB MED LIVREDDERE
Scanlon havde mange penge fra samarbejdet med Abramoff.
Men selv da skandalen rullede -
- i sommeren 2004, arbejdede han stadig som livredder.
Han hedder Michael Patrick Sean Scanlon, eller Michael P.S. Scanlon.
"PS" står for "Pænt Sexet".
Er du klar, Scanlon? Sådan!
Mr. Grosh, du blev udpeget som direktør for AIC.
- Kontaktede han dig? - Han ringede.
Han spurgte: "Vil du være leder for en international virksomhed?"
Jeg grinede og spurgte: "Hvad indebærer det? Hvad skal jeg?"
Han sagde: "Ikke rigtigt noget." "Okay." Sådan begyndte det.
Blev du overrasket, da det kom frem -
- at du var direktør for en internationalt anset tænketank?
Jeg er slet ikke kvalificeret til at lede en tænketank.
"AIC i Rehoboth Beach bruger det 21. århundredes teknologi -
- og årtiers erfaring til at gøre verden mindre."
"American International Center er en forskningsfond ..."
"AIC startede i 2001, og hjemmesiden lød storladen."
"AIC vil påvirke de globale paradigmer i en kompleks verden."
"AIC fører store hjerner fra hele verden sammen."
Hvad skal jeg sige? Jeg er smigret!
Hvad lavede AIC?
Så længe jeg var med, lejede vi en etage og satte nogle computere op.
Kontoret var etagen under det hus, jeg boede i. Det virkede forkert.
Da jeg hørte om spil og indianere, vidste jeg, at det gav problemer.
Vi åbnede en konto for American International Center.
Beløbet ... Det var tæt på 2 millioner kroner.
Jeg har aldrig set sådan en check. Jeg fik det helt mærkeligt.
Hvor kom de penge fra? Og så mange penge?
Nogle penge kom fra indianerkasinoer og gik ud til Ralph Reed -
- for at skjule, at han modtog spillepenge.
Andre penge kom fra andre lande og gik til Abramoffs advokatfirma.
Der var tidlige tegn på problemer.
Noget af det første var, da jeg hørte om en ny kunde -
- der var en tænketank på østkysten.
Lederen var en livredder. Det vidste jeg ikke dengang.
Jeg opdagede, at det ikke var kunden.
Kunden var den malaysiske regering.
Var der noget, vi prøvede at skjule? Det så sådan ud.
I dag styrer jøderne verden gennem mellemmænd.
De får andre til at kæmpe og dø for dem.
Den malaysiske regering havde et imageproblem.
De ville gerne hyre nogen. Ambassadøren spurgte mig til råds.
De talte med nogle firmaer. Det fortalte jeg Jack.
Jeg tog ambassadøren med til Greenberg Traurig.
Det udviklede sig til en kontrakt med Malaysia -
- der skulle repræsenteres af Jack.
Jack og firmaet skulle registreres som lobbyister for et andet land.
Men Jack fandt en vej udenom.
Malaysierne sendte penge til AIC's hus på stranden i Rehoboth.
Så sendte Dave Grosh dem til Greenberg Traurig.
Formålet var at få et møde med præsident Bush.
Ambassadøren spurgte: "Hvornår kommer invitationen?"
Jeg spurgte Jack. Han arbejdede på sagen.
Det gjorde Jack gennem sin tidligere assistent -
- der var blevet særlig assistent for præsidenten.
Susan havde arbejdet for Jack i to år.
Da hun var i Det Hvide Hus, var hun til stor hjælp.
På et tidspunkt sad jeg sammen med Jack. Hans telefon ringede.
Han sagde: "Det er Karl. Karl Rove."
Han sagde nogle få ord, lagde på og sagde: "Nu har vi invitationen."
Jeg er sikker på, at dette besøg vil bære rig frugt.
Jacks firma fik 6 millioner kroner af Malaysia for at levere præsidenten.
Jack gav præsidenten flere millioner kroner i valgkampbidrag.
Han blev en gæst i Det Hvide Hus.
Det bekræftes af disse billeder, som regeringen måtte udlevere.
START FLYET, SKAT
"Start flyet, skat. Vi skal til El Paso."
"Start flyet. Vi skal til El Paso."
Det stammer fra den mest kyniske kampagne omkring indianere.
Jack gav fidusen et kodenavn: Operation Ã…bne Døre.
Han tilbød sin hjælp til en stamme, hvis kasino var blevet lukket.
Kort efter lukningen kom Jack Abramoff og Mike Scanlon.
De læste vores tanker. De vidste, hvad de skulle.
Carlos Hisa var nyvalgt viceleder af Tigua-stammen i El Paso i Texas.
Han samarbejdede med Abramoff om at genåbne stammens kasino -
- der var blevet lukket af en kampagne mod gambling.
Før det blev lukket, havde kasinoet en omsætning på 350 millioner kroner.
De penge hjalp stammen ud af fattigdom.
Alle tror, at vi bliver rige på grund af de penge -
- men spilindtægterne sørger bare for basale tjenester.
Det er boliger, uddannelse og sundhed.
I Tigua-stammens ulykke så Abramoff muligheder.
En ny indianerkunde med desperat brug for politisk hjælp.
Betalte I 24 millioner kroner i løbet af tre måneder?
- Virkede det ikke overdrevet? - Nej.
Vi fik at vide, at vi måtte betale de penge, hvis vi ville opnå ...
Det var mit første år som leder. Jeg vidste intet om Washington.
Abramoff sagde: "Det sker hele tiden. Det er sådan, ting bliver gjort."
Tigua-stammen anede ikke, at Abramoff selv havde lukket dem ned.
Et kasino i Louisiana ville lukke en anden stammes kasino i Houston.
Jack og Ralph Reed fik de religiøse til at gå imod gambling i hele Texas.
I sidste uge ville lobbyisterne legalisere kasinoer i Texas ...
Tigua-stammen var et sagesløst offer.
Der var en enorm modstand fra de religiøse grupper -
- Den Kristne Koalition og andre. Det lykkedes dem at lukke os ned.
Jeg tager afstand fra påstanden om, at jeg lukkede Tigua-kasinoet.
Ikke mere end nogen anden -
- bortset fra dem, der var med i Texas, herunder justitsministeren.
Da justitsminister John Cornyn lukkede Tigua-kasinoet -
- sendte Abramoff ham et valgkampbidrag.
Texas har gjort det tydeligt, at vi skal have en ny ledelse i Senatet!
Selv om Jack og Ralph støttede lukningen af kasinoet -
- sagde Jack til stammen, at han var oprørt.
Jack kunne ikke få sig selv til at opkræve penge -
- men de måtte betale Scanlon.
Ved hjælp af "Giv mig fem" delte Scanlon 20 millioner kroner med Jack.
Over tre år havde Abramoff og Scanlon faktureret stammerne for 475 mio. kr.
Et par kritiske medlemmer begyndte at stille spørgsmål til pengene.
Indianerne har oplevet mange svindlere gennem historien.
Få har været så dygtige som Abramoff og Scanlon.
Lobbyisterne blev hyret, og plyndringen af stammen begyndte.
Inden 2004 havde stammen brugt 209 millioner kroner.
INDIANERNE SLÅR TILBAGE
David Sickey er med i stammerådet for Coushatta-stammen.
De står for driften af et kasino til 1,7 milliarder kroner.
Sickey kom til magten efter undersøgelser af Abramoff.
Ved at smuglæse i stammens dokumenter -
- opdagede Sickey, at Abramoff havde fået dem til at bruge 200 millioner -
- på lobbyvirksomhed og politikerbetaling.
De vidste godt, at jeg snusede rundt.
Jeg stjal dokumenter og tog kopier.
Fakturaoversigter, checks, alt, hvad der havde med Jack at gøre.
For at komme til bunds delte Sickey oplysninger med andre stammer -
- og en lobbyist for indianerne, Tom Rodgers.
Vi udvekslede oplysninger. Bernie Sprague fra Chippewa -
- fortalte, at de sendte checks til Pennsylvania Avenue 611.
Han troede, at det var en kontorbygning.
Jeg sagde "Det er et postkassefirma" og sendte ham et billede.
Det samme gjaldt David. De sendte fakturaer: "Send 10 millioner."
Her er et godt eksempel på fakturaerne til stammen.
Den her er på 20 millioner kroner for "professionelle tjenester".
Da kritikerne begyndte at forstå, lækkede de oplysninger til pressen.
Det var rart, for jeg er bare en lokal journalist i Louisiana.
Jeg prøver at konkurrere med journalister med gode kilder.
Det er sjældent at få et dokument fra stammen -
- for slet ikke at snakke om, at lederne selv giver mig dem.
Der var checks til demokrater, men mest til republikanske fonde.
Komitéen For Kapitalisme, Fonden For Det Frie Marked -
- CREA og Tom DeLays fonde, ARMPAC and TRIMPAC.
Hvilken interesse havde Coushatta i at sende penge til folk -
- i delstater som Wyoming og Nevada?
Hvilken forbindelse kunne der være?
Forbindelsen var altid Jack Abramoff. Checkene gik derhen, hvor Jack ville.
Rejs dig, mr. Abramoff. Løft højre hånd, og gentag efter mig:
"Jeg lover, at mit vidnesbyrd er den hele og fulde sandhed."
- Ja. - Lidt højere, tak.
Greenberg udleverede Abramoffs e-mails til Senatets indianerkomité.
Men komitéen offentliggjorde kun nogle få e-mails.
De undgik mails om republikanere -
- og boltrede sig i slibrige eksempler fra Abramoffs folk.
Den 9. juli sendte du en mail til Scanlon angående dine kunder.
"Tager du pis på mig? Jeg hader de spejderdrenge. Elendige røvhuller."
Omtaler du alle dine kunder på samme måde som indianerne?
Jeg bliver nødt til at påberåbe mig retten til ikke at vidne.
Jeg håber, at det snart bliver muligt at fremlægge alle fakta.
Abramoff elskede e-mail. Vi kan lære noget: Lad være at skrive alt ned.
"De er modne til at plukkes, men hvordan? Kan vi mødes i morgen?"
"Coushatta er for nemme. Du får mindst 4,5 millioner."
"Hvordan kan jeg sige det stærkt nok? DU STYRER!"
Det var helt utroligt, at de skrev om det på e-mail.
Jeg fatter ikke, at de e-mailer om den slags.
... bruger den Scanlon-undskyldning.
"De er nærige labaner, der ikke vil betale os."
"Skråt op med dem. Lad os finde en stamme, der påskønner hårdt arbejde."
Side op og side ned. Jeg var mundlam.
"16 millioner er småpenge! Hvad tænkte vi dog på?"
Ifølge jeres e-mails kaldte I dem idioter, aber og troglodytter -
- som du definerer som tabere.
"Jeg hader de utaknemlige svin."
"Hvis Cherokee-stammen ikke hoster op, kan de begynde at græde igen."
"Næste gang er der 2 millioner, men der er mere, når støvet lægger sig."
Du svarede: "Jeg vil have alle deres penge." Hvis penge mente du?
På min advokats opfordring må jeg afslå at svare på spørgsmålet.
"Gid de dumme Tigua-indianere var klogere i deres politiske bidrag."
"Jeg gad godt have pengene i de moneter."
- "Nå. Dumme folk bliver udslettet." - "Dumme bliver udslettet."
Vi var dumme, fordi vi støttede demokrater. Derfor lukkede kasinoet.
"Der er mange muligheder derude."
"27 stammer tjener 600 millioner kroner."
Ville du hjælpe fattige stammer, eller kun de rige?
Jeg kan blive stillet flere tusind spørgsmål i dag -
- men til hvert enkelt må jeg påberåbe mig min førnævnte ret.
Jeg vil læse fra en e-mail til Scanlon fra den 7. december 2002.
Han sagde kun nogle indøvede replikker.
Den tidligere filmproducer var fanget som skurk i en andens film.
"Tag en skyhøj timeløn. Ingen andre kræver penge af dem endnu."
"Jeg skal nok fakturere løs. Jeg har brug for en ny Cadillac."
I 400 år har folk snydt indianere. Du er ikke den første, mr. Scanlon.
Det er bare ærgerligt, at du har ført det til nye højder.
Du er problemet, makker!
Det var en god scene, men vigtige replikker manglede.
Ben Nighthorse Campbell havde selv fået 120.000 kroner af Abramoff.
McCain ville selv være præsident, så hans komité lod pengesagen ligge.
På et lukket møde forsikrede McCain republikanerne -
- om, at hans komité ikke ville undersøge dem.
Der var engang tre konger.
Den første tog til Atlantic City. Der var det for koldt.
Den anden tog til Las Vegas. Der var det for hedt.
Den sidste tog til SunCruz, hvor gamblingen var lige tilpas.
SunCruz
SunCruz var en flåde af kasinoskibe.
Der ville Jack bruge sin lærdom fra indianernes spilindustri.
SunCruz var en af mange idéer. Jack ville skabe en platform.
Gennem Jacks mange kontakter ville vi udvide spilforretningerne -
- i USA gennem indianere eller på Mariana-øerne, især Saipan.
Der var ingen grænser.
Adam Kidan mødte Jack på et ugentligt radioprogram i College Republicans.
Kidans forretninger startede i den mafiadominerede bagelbranche.
Til sidst blev han madraskonge.
Jeg hedder Adam Kidan, formand for Dial-A-Mattress.
Det var sådan, Jack hørte, at jeg var i Washington.
Han hørte en radioreklame for 1 800 Mattress.
- Luk lige døren. - Luk lige munden!
Undskyld skænderiet med konen. Kom så!
Jeg ligger i dvale i otte måneder.
Dial-A-Mattress Altid derude.
Der var muligheder for Kidan og Abramoff.
Den græske ejer måtte sælge SunCruz, fordi han ikke var amerikaner.
Ejeren Gus Boulis har haft mange problemer for nylig.
Men Boulis er ikke kendt for at give op.
- Er der noget tvivlsomt? - Nej.
Det går rigtig godt. Det er lidt for godt til at være sandt.
De havde problemer med Gus Boulis allerede under handlen.
Han ville være konsulent og kom med en masse krav.
Scanlon, som nu arbejdede for Abramoff, gik til Bob Ney -
- og fik ham til at indføre i Kongresprotokollen -
- en fordømmelse af Gus Boulis.
Da Neil Volz kom med det, sagde han, at det kom fra Scanlon.
Jeg spurgte: "Hvordan er det knyttet til mig?"
Det havde intet med vores valgdistrikt at gøre.
Vi håbede på at nå til Tom DeLay gennem lobbyister, der stod ham nær -
- og hjalp dem med deres interesser.
Det var en af de første gange, hvor jeg fik en slem mavefornemmelse.
"Er det her nu også rigtigt?" Men jeg fortsatte bare.
Et kongresmedlem fra Ohio fordømmer en skibsreder i Florida -
- apropos ingenting.
Neil kom tilbage og sagde: "Gus Boulis har ringet. Han var sur."
Det skræmte ham fra vid og sans.
Jeg havde det skidt. Det fik handlen på gled.
Handlen blev trukket i langdrag af bankerne.
Midt i den proces tager Kidan og Abramoff en bankmand med -
- til Abramoffs loge på FedEx Field til en Redskins-kamp.
Den aften havde han Tom DeLay i logen.
DeLay var der. Bankfolkene mødte DeLay. De var meget imponerede.
Dermed gik handlen i orden.
De købte rederiet for 852 millioner kroner, men betalte ingen penge.
De lavede en falsk overførsel, som de forelagde banken.
Et forfalsket dokument, der viste, at de havde betalt 133 millioner.
Vi tog til Kinko's og lavede en falsk bankoverførsel -
- ved at scanne en ægte overførsel og ændre i den.
Jeg sagde vist: "Det ser godt ud." Jeg syntes, det så ægte ud.
Handlen gik igennem. Kidan og Abramoff ejede nu et kasinorederi.
Neil Volz kom til mig igen -
- og sagde, at Gus Boulis var trådt ud af firmaet.
Vi indførte noget i Kongresprotokollen igen.
Denne gang stod der: "Nu er alt i trygge hænder." Hos mig.
Det var latterligt, for Adam Kidan blev omtalt som en hæderlig mand.
Han var blevet frataget advokatbestallingen for svindel.
Han var ikke den hæderlige mand, Ney fremstillede ham som.
Samtidig med, at han skriver i protokollen -
- modtager han valgkampbidrag fra Adam Kidan, Jack Abramoff -
- og Abramoffs kone, Pamela.
Lovede Neil et bestemt beløb? Nej. Modtog vi bidrag? Ja.
Hvis jeg kan gøre Scanlon glad og han står DeLay nær -
- kan vi senere bede Scanlon om DeLays støtte ved et valg.
Vi havde givet en check på 60.000 til Republikanernes Kongreskomité.
Vi lod Ney indlevere den, så han ville få point.
Det var tilfældigvis den samme dag, hvor protokollen blev udgivet.
Man kan vel godt kalde det "noget for noget".
Men Gus Boulis nægtede at lade de nye ejere overtage det hele.
Gus ville ikke gå. Han dukkede op på skibene, som var de hans.
Vi prøvede at mægle. Vi havde et møde på kontoret.
Jeg sagde: "Du kan jo bare sagsøge mig."
Han svarede: "Nej, jeg vil slå dig ihjel."
Han greb en kuglepen og ville stikke mig ned.
I december fik den nye ejer polititilhold mod Boulis -
- efter at han overfaldt ham med en kuglepen.
Polititilholdet blev irrelevant, da Boulis blev skudt på mafiamanér.
Boulis blev skudt i Fort Lauderdale, lige efter at han solgte SunCruz.
Abramoff og Kidan blev tiltalt for handlen.
Politiet ville gerne afhøre dem i forbindelse med mordet.
De havde blandt andet anholdt Anthony Moscatiello fra Gambino-familien -
- som Adam Kidan havde brugt som cateringkonsulent.
Siden jeg skal vidne mod Moscatiello, vil jeg ikke sige så meget.
Jeg har ingen mafiaforbindelser, men jeg kender folk fra min opvækst.
Jacks far og Jack pralede af deres mafiaforbindelser.
Det var derfor, vi fastholdt interessen.
Det forbløffende var, at der var elementer fra mafiaen -
- så tæt på Tom DeLay.
Der var mere. Abramoff og Buckham sendte DeLay til Rusland.
Turen blev betalt af to mystiske oliedirektører -
- der hed Aleksandr Kulakovskij og Maria Nevskaja.
De kørte i limousiner med skudsikkert glas -
- og vagter med maskingeværer.
Abramoff endte med at arbejde for et russisk firma -
- som vi stadig ikke ved ret meget om.
Det var det firma, der leverede 6 millioner kroner i kontanter -
- til Tom DeLays stabschefs fond lige ved Capitol Hill.
Det hele blev styret fra Rusland gennem et firma i Nassau.
Abramoff fik oplysninger fra Ruslands forbindelser om olie i Israel -
- og natsyn og camouflage til snigskytteskoler på Vestbredden.
Pengene strømmede ind fra indianerkasinoer, russiske spioner -
- kinesiske slavedrivere og malaysiske politikere.
Det var nok hans syn på arbejdet som lobbyist.
Det lignede det, han havde læst i spionromanerne.
Hvad gør spioner i den virkelige verden? Hvad gør CIA?
Det vigtigste er at påvirke offentligheden.
På mange måder lignede hans aktiviteter en CIA-operation.
OPERATION ÅBNE DØRE
Der er han. Hej, Neil. Hvad laver du?
I 2002 tager Neil Volz imod et tilbud fra Jack Abramoff -
- om at forlade Kongressen og komme til Greenberg.
- Hvad vil du savne mest? - At være midt i det hele.
Jeg vil kigge ind på de store sager udefra.
Han rekrutterede kloge, unge mennesker. Scanlon, senere Neil Volz.
De forlod stillinger i Kongressen hos vigtige beslutningstagere -
- blandt republikanerne.
Hvordan føles det? Du har været hos Ney i lang tid.
Hvis jeg tjener 290.000 kroner om året -
- og efter to år kan blive ansat i et lobbyfirma og tredoble lønnen -
- er det en fantastisk mulighed.
Du ser meget mægtig ud.
Der er noget tillokkende ved jobbet efter Kongressen.
Man ser folk, der gør det.
Jeg havde set Tony Rudy og Mike Scanlon gå over til Abramoff -
- og set virksomheden blive bygget op.
Jack var på vej fra stor til større.
Neil ville ikke være pressesekretær mere, men med i Abramoff-familien.
Var det usædvanligt at miste en ansat?
De er kommet og gået som i en svingdør.
Jeg er indbegrebet af svingdøren.
Svingdøren mellem staten og K Street er en del af spillet i Washington.
Det er forbudt at lobbye over for en tidligere chef.
Forbuddet gælder i et år, men jeg overtrådte det simpelthen.
Jack satte Neil til at påvirke sin gamle chef, og planen lykkedes.
Ney ville hjælpe med at genåbne Tigua-kasinoet.
Jack bad stammen sende 185.000 til Neys fond og skrev til Scanlon:
"Har lige mødt Ney! Vi er det rene guld! Han ordner Tigua."
Hvilken indflydelse hævdede han at have over for kongresmedlem Ney?
De havde samarbejdet før, og han ville gerne støtte indianere.
Han sagde, at Ney var formand for komitéen. Det gjaldt valgreformloven.
Herren fra Ohio har ordet.
Planen var at vedhæfte en forordning om kasinoet til valgreformloven.
Jeg præsenterer "Hjælp USA med at stemme"-loven af 2002.
Jack Abramoff spurgte mig personligt.
Kongresmedlemmerne siger altid: "Bare det ikke vælter lovforslaget."
Sker den slags? Hele tiden.
Vedhæftes der ting, der ikke har noget med loven at gøre? Hele tiden.
Skete det i dette tilfælde? Ja.
Vi kendte processen. Information er magt.
Der er nogle få, der kan tilføje noget uvedkommende til en lov -
- uden en masse opmærksomhed.
Det var derfor, kongresmedlem Ney var så vigtig.
Han var den perfekte til at liste noget ind -
- sidst i processen for at hjælpe vores kunde.
Det er utroligt, hvor lidt der skal til for at få indflydelse.
Det er ikke store summer, vi snakker om.
Folk er villige til at sætte karrieren på spil for 150.000 -
- eller 300.000 eller en golftur.
Jack arrangerede en tur til Skotland.
Med på turen var Jack Abramoff, hans søn, kongresmedlem Ney -
- mig selv og Ralph Reed, tidligere leder af Den Kristne Koalition.
Vi fløj af sted i firmaets fly.
På flyet sagde Ralph Reed til mig:
"Jack og jeg vil bede dig om at lave en ændring."
"Det er ulovligt, og du kan miste din karriere."
Jeg vidste, hvad mit svar ville være.
De sagde, at jeg skulle møde det skotske parlament -
- og jeg skulle samle penge ind til børn ved at spille golf.
Neil Volz sagde, at vi ville lære Jack bedre at kende.
Vi drak whisky, grinede og hyggede os.
Jeg kom under 100 slag for første gang. Det var stort for mig.
Det var sjovt. Det var ikke arbejde.
Da vi kom tilbage, rumsterede det i mit baghoved:
"Hvad var det for noget?"
"Det er slet ikke i nærheden af i orden, vel? Det håber jeg, det er."
"Vær sød at sige, at Jack er en maestro -
- der har fundet ud af at gøre sort til hvidt."
Kort efter golfturen fik Ney besøg af Tigua-stammen.
Vi mødte Bob Ney. Han var solskoldet efter golfturen i Skotland.
Mødet varede i over halvanden time.
Vi måtte ikke nævne golfturen -
- fordi det er ulovligt at tale om bidrag eller give penge på kontoret.
Vi talte om grænsespørgsmål og vores behov, og Ney sagde okay.
Bob Ney skrev kasinofodnoten ind i valgloven.
Men en central senator vægrede sig, og Tigua-forordningen døde.
Jack var oppe at køre, fordi det ikke kom med i loven.
Vi lavede et telefonmøde. Ney ringede til Tigua-stammen.
Han spurgte: "Hvad skal jeg sige?" "At det ikke var Jacks skyld."
I El Paso var kasinoet stadig lukket for alt andet end billige automater.
Jeg tog skylden, da alt det her skete. Jeg følte mig ansvarlig.
Jeg gik ind for at påvirke Washington.
Jeg havde mest kontakt med Abramoff og gav rådet besked.
Hvorfor havde jeg ikke set det?
Man siger, at klapperslangen advarer først. Abramoff advarede os ikke.
KORTHUSET FALDER SAMMEN
På Washington Post nærmede journalist Sue Schmidt sig Abramoff.
Ugen før historien blev trykt, mødte jeg ham på Greenberg Traurig.
Jeg ville gerne bore i hans forhold til Mike Scanlon.
Jeg vidste, at der var noget der.
Anbefalede du stammerne at hyre Scanlon?
Jeg må udskyde en drøftelse af Scanlon og hans firmaer.
Har du ejerandel i Mike Scanlons andre virksomheder?
Jeg tror, at ... Nej, det har jeg ikke.
Jeg troede, der var et partnerskab, men han undveg mine spørgsmål -
- og sagde, at hans firma ikke var knyttet til Scanlons firma.
De drøftede aldrig sælgere, som han kaldte dem.
Jeg ved ikke, hvor meget Scanlon eller andre sælgere har fået.
Der er et internt memo, der viser 185 millioner på lobbyvirksomhed.
De penge, vi har fået fra stammerne, er indrapporteret.
Det er ikke i nærheden af 185 millioner.
Det har jeg svaret på. Jeg vil ikke gå længere end det.
Det ville han ikke ind på. Det var det, jeg ville skrive om.
Det var en mandag morgen, og der stod artiklen på forsiden.
Forsiden, over folden, venstre side.
Den dag kom jeg ud af elevatoren, gik ind på kontoret -
- så mig omkring, og det var anderledes.
Det var som at gå ind i et voksmuseum.
Man kunne fornemme, at nu faldt korthuset sammen.
Lobbyisten Abramoff snød med kortene
Jack indkaldte til møde efter artiklen i The Post.
Personligt var jeg meget bange. Jeg stillede ét spørgsmål:
"Jack. Folk stiller en masse spørgsmål. Hvad mere er der?"
Han sagde: "Jeg ved ikke, hvad hun ved."
Efter artiklen stod folk frem.
Jeg hørte fra folk, der havde været i Abramoffs inderkreds.
Alle har deres egne grunde til at afsløre det her.
Abramoff og Scanlon tilstod og samarbejdede med anklagerne.
Mr. Scanlon har erkendt sig skyldig og vil samarbejde.
Ifølge politiet undersøger anklageren Abramoffs forhold til Doolittle -
- og senator Burns. Alle nægter sig skyldige.
Det var ikke kun republikanere.
De demokratiske senatorer Harry Reid og Byron Dorgan -
- var blandt 20 parlamentarikere, der fik bidrag fra Abramoffs kunder.
Begge nægter sig skyldige. Dorgan returnerer pengene.
Da komitéen begyndte denne odyssé for længe siden -
- havde ingen af os forestillet os det net, vi skulle afdække.
Blandt dem, der efterforskes, er Tom DeLay fra Texas.
DeLay er ikke blevet sigtet i Abramoff-sagen.
Men i Texas blev han tiltalt for brud på finansieringsloven.
Det er en almindelig arbejdsdag.
DeLay trak sig tilbage fra Kongressen i 2006.
Den, der er i den værste knibe, er Bob Ney.
Han modtog tjenester og kontanter mod at hjælpe Abramoffs kunder.
I 2005 ringede han til mig, fordi han ville mødes med mig.
Vi fik middag og nogle drinks.
Pludselig hev Bob mig til side og begyndte at tale om efterforskningen.
Især nævnte han turen til Skotland.
Han sagde: "Det var dig, der sagde, at det var etisk blåstemplet."
Han sagde: "Min advokat fraråder mig at tale med dig."
Jeg sagde: "Vi har været sammen i tre timer. Hvad mener du?"
Så begyndte han at råbe. Jeg indtalte en grim besked til ham.
Synes du, det er sjovt? Alt det lort, du har lavet for Jack.
Jeg synes ikke, det er sjovt.
Jeg kan ringe til dit advokatfirma og fortælle om alle dine løgne.
- Hvad er der galt med dig? - Beskeden er slut.
Jeg var bedrøvet.
Jeg ...
Det var en følelsesmæssigt vanskelig tid.
Han havde givet mig en chance. Han var centrum i mit univers.
Han havde en god side og var en hårdtarbejdende folkevalgt -
- der var blevet en karikatur.
Har jeg gjort forkerte ting? Ja.
Men da Jack Abramoff og jeg kom i fængsel, troede folk, at det var det.
Ingen andre kongresmedlemmer samarbejdede med Abramoff.
Sikke noget sludder!
Til de forurettede stammer og alle indianere:
I kan være sikre på, at komitéens undersøgelser ikke er ovre.
McCain havde ikke gjort det, hvis han vidste, hvor det endte.
Han ville ikke inddrage så mange republikanere -
- når han gerne ville være præsidentkandidat.
- Det kom ud af kontrol. - Ikke helt ud af kontrol.
Lobbyister, der hjalp McCains komité, overtog Jacks indianerkunder.
Og McCain fremstillede sig selv som en ensom helt -
- der sagde sandheden til insiderne i Washington.
Spørg Abramoff, om jeg er en insider. I kan finde ham i fængslet.
Og hvad med Jack Abramoff?
Han sidder i fængsel, og kun anklagerne vil lytte til ham.
Hans actionfilm veg pladsen for en kedelig dokumentar -
- hvor alle de store fisk tilsyneladende slap væk.
Måske var det derfor, han klædte sig som en klassisk Hollywood-skurk.
Mange fremstiller Jack som en gangster, der korrumperede systemet -
- bare fordi han havde sort hat på til retsmøderne.
Manden med den sorte hat. Ligesom en tegneserie.
Ingen må kende vores forhold!
Det, Jack gjorde, var blevet gjort før.
Folk burde være opmærksomme på, at USA har store særinteresser -
- som har en enorm indflydelse på politikken.
Siden Abramoff-skandalen er der vedtaget et par reformer.
Men lobbyisternes årlige indtægter er steget med 6 milliarder -
- og valgkampbidragene skyder stadig i vejret.
De sidste ti år har ingen givet mere til Kongressen end finanssektoren.
Efter valgkamppengene gik politikerne med til Wall Streets deregulering.
Enhver senator har med rette øje for de store brancher i deres stat.
Hvad sker der, når man overlader staten til markedskræfterne?
De gør det umuligt at regulere afledte aktiver.
Det er det, Wall Street ønsker. Wall Street får sin vilje.
Wall Streets lobbyister var mere effektive end Abramoff.
De donerede til begge partier og fik dereguleret banker -
- regnskabsregler, lånegrænser og boligmarked.
Det var det, College Republicans drømte om: en kapitalistrevolution.
De fik deres deregulerede finansmarkeder, som så brød sammen.
Finanskrisen var dommedag for troen på det frie marked -
- og alle de idéer, som vores helte har fremmet.
Abramoff-krisen var blot begyndelsen.
Vi har i Washington tabt af syne, hvad Kongressen er til for -
- og hvem Kongressen tjener.
Den tjener USA's befolkning.
Men nu tjener Kongressen kinesiske slavedrivere og russiske gangstere.
Det er dem, Kongressen tjener.
Det er blevet så accepteret i vores politiske kultur, at det er normalt.
Almindelige borgere har ikke den stemme, de bør have -
- for disse stemmer er mere højlydte og bedre finansieret.
STATEN ER AF FOLKET OG FOR FOLKET.
Dette er en beretning om menneskeligt svigt. Jeg ...
Korruption er ikke en partipolitisk sag. Det var menneskeligt svigt.
Det handler om magt. Jeg blev et tandhjul i maskineriet.
"Rejs dig op, udfør din opgave, få din andel."
Jeg glemte, hvorfor jeg var kommet her.
Abramoff kunne ikke have blomstret, hvis selve systemet ikke var korrupt.
Kongresmedlemmernes behov for penge er så glubsk og så stort -
- at de ikke er på vagt.
Det er blevet et kapløb om penge.
- Hvad skal jeg gøre? - Jeg kender ikke løsningen.
Jeg så gerne offentlig finansiering.
Her har du dine penge. Du skal ikke skaffe dem.
Det ville få ende, hvis vi havde et andet system.
Der er ikke plads til svindel, løgn eller indskrænkning af frihed.
Store principper fortabes ikke, når de kommer for en dag.
Det, vi bør lære, er, at prisen for et frit samfund er at være årvågne.
De var kun i stand til at udnytte Abramoffs penge, fordi vi tillod det.
Du spurgte tidligere, om Jack er det ene brodne kar.
Det åbenlyse svar er, at det ikke bare er ham.
Abramoff er fascinerende, fordi han er både idealist og korrupt.
Der er så mange lag af ironi i det.
Hele det paranoide verdenssyn, hvor alle styres af en stor magt.
Selvfølgelig er han styret af en stor magt, penge.
Han er ikke ondskaben. Den står bag ved ham.
Det store amerikanske tidsfordriv har aldrig været baseball, men penge.
Abramoff var en stor fortaler for det tidsfordriv, på sin egen måde.
Alle amerikanere håber, at de bliver rige i næste måned.
Det giver interessant nok de rige i samfundet en fordel.
Hver gang en politiker vil indskrænke de riges muligheder -
- siger mange jævne folk nej.
"Næste år er jeg rig, og så vil jeg have de muligheder."
I januar 2010 fjernede Højesteret alle begrænsninger på bidrag.
Jack Abramoff fik 4 års fængsel for svindel, skattesnyd og bestikkelse.
Bob Ney sad i fængsel i 17 måneder for svindel. Han er nu radiovært.
Neil Volz tilstod korruption. Han blev idømt samfundstjeneste.
Michael Scanlon tilstod bestikkelse. Han samarbejder med politiet.
13 andre blev kendt skyldige. Ney var det eneste kongresmedlem.
Adam Kidan afsonede 26 måneder. Han samarbejder stadig med politiet.
Tom DeLay har haft travlt med at optræde i tv-programmer.
Tekster: Morten Rasmussen www.sdimedia.com